               IL-KUMMISSJONI EWROPEA
            Brussell, 27.7.2017
            COM(2017) 403 final
            2017/0180(NLE)
            Proposta għal
            DEĊIŻJONI TAL-KUNSILL
            dwar l-iffirmar tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament (UE) Nru 610/2013 tas-26 ta' Ġunju 2013
                  1
                (minn issa 'l quddiem: l-emenda tal-SBC) emendat il-Konvenzjoni li timplimenta l-Ftehim ta' Schengen
                  2
                (CISA), ir-Regolament (KE) Nru 562/2006
                  3
                (Kodiċi tal-Fruntieri ta' Schengen [SBC]) u r-Regolament (KE) Nru 810/2009
                  4
                (il-Kodiċi dwar il-Viża) u – fost l-oħrajn – iddefinixxa mill-ġdid il-kunċett ta' "soġġorn qasir" għal ċittadini ta' pajjiż terz fiż-żona Schengen. Mit-18 ta' Ottubru 2013, iċ-ċittadini ta' pajjiżi terzi – irrispettivament minn jekk għandhomx bżonn viża jew humiex eżenti – li biħsiebhom jivvjaġġaw lejn iż-żona Schengen għal soġġorn qasir, it-tul massimu tas-soġġorn awtorizzat huwa definit bħala "90 jum fi kwalunkwe perjodu ta' 180 jum". Kuntrarju għad-definizzjoni li kienet fis-seħħ sat-18 ta' Ottubru 2013 (tliet xhur matul perjodu ta' sitt xhur mid-data tal-ewwel dħul), il-kunċett il-ġdid huwa aktar preċiż billi jistipula t-tul ta' żmien fi ġranet, minflok f'xhur. Barra minn hekk, it-terminu "mid-data tal-ewwel dħul" li wassal għal bosta inċertezzi u mistoqsijiet tneħħa mid-definizzjoni.

               L-emenda tal-SBC introduċiet il-bidliet kollha meħtieġa fl-acquis tal-UE dwar il-viża u l-fruntieri, i.e. iċ-CISA, l-SBC, il-Kodiċi dwar il-Viża u r-Regolament (KE) Nru 539/2001
                  5
               . Madankollu, il-kunċett tas-soġġorn qasir huwa mnaqqax ukoll fil-ftehimiet internazzjonali li ġew konklużi mill-Unjoni Ewropea. Il-ftehimiet ta' eżenzjoni mill-viża li ġew konklużi ma' Antigua u Barbuda
                  6
               , il-Bahamas
                  7
               , Barbados
                  8
               , il-Brażil
                  9
               , Mauritius
                  10
               , Saint Kitts u Nevis
                  11
                u s-Seychelles
                  12
                għadhom jirreferu għad-definizzjoni l-antika ("tliet xhur matul perjodu ta' sitt xhur wara d-data tal-ewwel dħul"
                  13
               ) meta jiddefinixxu t-tul tas-soġġorn mingħajr viża.

               Fis-16 ta’ Lulju 2014, il-Kummissjoni adottat rakkomandazzjoni għal Deċiżjoni tal-Kunsill dwar l-awtorizzazzjoni tal-ftuħ ta’ negozjati għall-emendar tal-ftehim dwar l-eżenzjoni mill-viża għal soġġorn qasir, bejn l-Unjoni Ewropea u l-pajjiżi fuq imsemmija
                  14
               , li l-Kunsill adotta fid-9 ta’ Ottubru 2014
                  15
               . L-għan kien li tiġi implimentata d-definizzjoni l-ġdida ta’ soġġorn qasir fir-rigward ta’ dawn is-seba’ pajjiżi, kif  previst mill-emenda tal-SBC. Barra minn hekk, id-definizzjoni ta’ “soġġorn qasir” fil-ftehimiet ta’ eżenzjoni mill-viża f’termini ta’ ġranet milli f’termini ta’ xhur hija inqas kumplessa biex tiġi vverifikata u kkalkulata permezz ta’ mezzi elettroniċi/informatiċi, u għalhekk hija iktar xierqa għal sistemi ċentralizzati tal-ġestjoni tal-fruntieri, bħas-sistema proposta ta’ Dħul/Ħruġ (EES)
                  16
               .

               Wara l-awtorizzazzjoni tal-Kunsill, il-Kummissjoni bdiet negozjati biex temenda il-ftehim dwar l-eżenzjoni mill-viża mas-seba’ pajjiżi (Antigua u Barbuda, il-Bahamas, Barbados, il-Brażil, Mauritius, Saint Kitts u Nevis u s-Seychelles).

               In-negozjati mal-Barbados ġew iffinalizzati b’suċċess permezz tal-inizjalar tal-ftehim emendatorju fit-8 ta’ Frar 2017. Iż-żewġ partijiet ftehmu li jadottaw definizzjoni ġdida ta’ “soġġorn qasir” matul il-ftehim dwar l-eżenzjoni mill-viża bejn l-UE u l-Barbados. Barra minn hekk, il-ftehim jimplika modifika ta’ xi dettalji tekniċi (ara iktar ’l isfel), iżda l-emendi kollha mhumiex sinifikanti mill-aspett ta' vjaġġatur.

                  Is-sitwazzjoni speċifika tar-Renju Unit u tal-Irlanda hija riflessa fil-preambolu tal-ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-ftehim jobbliga l-approvazzjoni taż-żewġ partijiet kontraenti f'konformità mal-proċeduri rispettivi tagħhom. Min-naħa tal-Unjoni, dan jobbliga d-deċiżjonijiet tal-Kunsill dwar l-iffirmar u l-konklużjoni tal-ftehim.

               Din il-proposta hija ppreżentata lill-Kunsill sabiex tawtorizza l-iffirmar tal-Ftehim biex jiġi emendat il-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir.

               Il-ftehim jiżgura koerenza legali, kif ukoll armonizzazzjoni fost l-Istati Membri, billi jaderixxi mad-definizzjoni l-ġdida ta' soġġorn qasir kif previst mill-emenda tal-SBC, li jipprovdi interpretazzjoni ċara ta' "soġġorn qasir".

               Il-bażi ġuridika għal din il-proposta hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (it-TFUE), flimkien mal-Artikolu 218 tiegħu.

               L-Unjoni ma għandha ebda setgħa temenda l-ftehimiet dwar l-eżenzjoni mill-viża li jorbtu lill-erba' pajjiżi li huma assoċjati mal-implimentazzjoni tal-acquista' Schengen, inkluża l-politika komuni dwar il-viżi. Sabiex jiġi żgurat approċċ armonizzat u implimentazzjoni tad-dispożizzjonijiet tat-tul tas-soġġorn awtorizzat fiż-żona Schengen, dikjarazzjoni konġunta tinsab inkluża fil-ftehim, li tiddikjara x-xewqa għal Barbados, min-naħa l-waħda, u l-Iżlanda, Liechtenstein, in-Norveġja u l-Iżvizzera, min-naħa l-oħra, li jimmodifikaw b'dan il-mod il-ftehimiet dwar l-eżenzjoni tal-viża bilaterali attwali.

               •Sussidjarjetà (għall-kompetenza mhux esklużiva)

               Jekk waħda mill-partijiet kontraenti għall-ftehim internazzjonali tkun l-Unjoni Ewropea, imbagħad kwalunkwe emenda ta' ftehim bħal dan ma tistax tiġi implimentata legalment mill-Istati Membri infushom. Il-ftehim dwar l-eżenzjoni mir-rekwiżit ta' viża ma' Barbados ġie konkluż mill-Unjoni Ewropea. Għalhekk, jeħtieġ azzjoni fil-livell tal-Unjoni.

               Barra minn hekk, il-konklużjoni tal-ftehimiet dwar l-eżenzjoni mir-rekwiżit ta' viża mill-Istati Membri jaffettwa l-acquis tal-Unjoni fil-qasam tal-viżi (l-Artikolu 3(2) TFUE).

               •Proporzjonalità

               Il-proposta attwali ma tmurx lil hinn minn dak li hu meħtieġ biex jinkiseb l-objettiv segwit, jiġifieri l-modifika tal-ftehim attwali dwar l-eżenzjoni mir-rekwiżit ta' viża bejn Barbados u l-Unjoni.

               3.IMPLIKAZZJONIJIET GĦALL-BAĠIT

               Din il-proposta ma tinvolvix spejjeż addizzjonali għall-baġit tal-UE.

               4. RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Fid-9 ta' Ottubru 2014, il-Kunsill adotta direttivi ta' negozjati li awtorizzaw lill-Kummissjoni biex tiftaħ negozjati ma' Barbados biex temenda l-ftehim dwar l-eżenzjoni mir-rekwiżit ta' viża bejn iż-żewġ partijiet. L-Istati Membri ġew infurmati dwar il-progress tan-negozjati f'laqgħat tal-Grupp ta' Ħidma dwar il-Viża.

               5.ELEMENTI OĦRAJN

               •Ir-Riżultat tan-negozjati

                  Il-Kummissjoni tikkunsidra li ntlaħqu l-għanijiet stabbiliti mill-Kunsill fid-direttivi ta’ negozjati tiegħu u li l-abbozz tal-ftehim hu aċċettabbli għall-Unjoni.

                  Il-kontenut finali tiegħu jista’ jitqassar kif ġej:

                  a. Id-durata tas-soġġorn

                  Il-ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta' Barbados meta jivvjaġġaw lejn il-Parti Kontraenti l-oħra għal perjodu massimu ta' 90 jum fi kwalunkwe perjodu ta' 180 jum (minflok perjodu massimu ta' tliet xhur matul il-perjodu ta' sitt xhur wara d-data tal-ewwel dħul). Id-definizzjoni l-ġdida hija applikata fil-ftehim kollu bejn l-Unjoni Ewropea u Barbados dwar l-eżenzjoni mill-viża għal soġġorn qasir.

                  b. Dispożizzjoni finali – sospensjoni tal-ftehim (l-Artikolu 8(4))

               Il-ftehim jimmodifika l-aħħar sentenza tal-Artikolu 8(4) bil-mod li ġej: "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni." Billi l-kliem "u għandha tneħħi dik is-sospensjoni" jiżdiedu mat-test attwali, il-ftehim emendat jiċċara li sospensjoni tal-eżenzjoni mir-rekwiżit ta' viża għandha fil-fatt titneħħa jekk ir-raġunijiet li wasslu għas-sospensjoni jisparixxu. Dwar dan il-punt, l-emenda tallinja l-kliem tal-ftehim dwar l-eżenzjoni mill-viża ma' Barbados ma' dak tal-ftehimiet l-oħra kollha dwar l-eżenzjoni mill-viża ffirmati mill-Unjoni fl-2015 u l-2016. Fl-14 ta' Ġunju 2016, il-Grupp ta' Ħidma dwar il-Viża ġie kkonsultat dwar din l-emenda u l-ebda Stat Membru ma qajjem xi oġġezzjoni.

                  c. “Komunità” tiġi sostituta b’ “Unjoni”

                  Mid-dħul fis-seħħ tat-Trattat ta’ Lisbona, fl-1 ta’ Diċembru 2009, l-Unjoni Ewropea waħedha akkwistat personalità legali kkonsolidata. Madankollu, il-“Komunità Ewropea” għadha minquxa fi ftehimiet internazzjonali li kienu daħlu fis-seħħ qabel it-Trattat ta’ Lisbona, bħalma hu l-każ tal-Ftehim bejn il-Komunità Ewropea u Barbados fejn tidħol l-eżenzjoni għal soġġorn qasir.  Il-ftehim ta’ emenda għalhekk jissostitwixxi “Komunità” b’”Unjoni” fil-ftehim kollu dwar l-eżenzjoni mill-viża.

                  d. Dikjarazzjonijiet Konġunti

                  Żewġ dikjarazzjonijiet konġunti huma mehmuża mal-ftehim:

                  - Dwar l-interpretazzjoni tad-90 jum fi kwalunkwe perjodu ta’ 180 jum, kif ukoll;

                  - Dwar l-Iżlanda, in-Norveġja, l-Isvizzera u l-Liechtenstein.

                  e. Dħul fis-seħħ

                  Il-ftehim għandu jidħol fis-seħħ fl-ewwel jum tas-sitt xahar wara d-data ta’ meta l-aħħar Parti Kontraenti tkun innotifikat lill-oħra li tlestew il-proċeduri ta’ ratifika.  Sabiex tiġi żgurata ċ-ċertezza legali u l-vjaġġaturi jkunu jistgħu jifhmu l-liġi u josservawha, huwa meħtieġ li jkun hemm perjodu ta’ tranżizzjoni twil biżżejjed.  Hekk kif titlesta r-ratifika tal-ftehim, il-perjodu ta’ sitt xhur jippermetti lill-vjaġġaturi biex jaslu sa tmiem is-soġġorni qosra li għadhom kollha kemm huma kkalkulati taħt id-definizzjoni l-qadima, qabel ma tidħol fis-seħħ id-definizzjoni l-ġdida dwar is-soġġorn qasir u l-perjodu ta’ referenza ta’ 180 jum li jirreferi għall-passat.

                  Id-dispożizzjoniijiet l-oħra kollha tal-Ftehim eżistenti bejn il-Komunità Ewropea u Barbados dwar l-eżenzjoni mill-viża għal soġġorn qasir jibqgħu bla mittiefsa mill-Ftehim ta’ emenda, inkluż l-ambitu territorjali.

               6.KONKLUŻJONI

               Fid-dawl tar-riżultati ta' hawn fuq, il-Kummissjoni tipproponi li l-Kunsill jiddeċiedi li l-ftehim jiġi ffirmat f’isem l-Unjoni u tawtorizza lill-President tal-Kunsill biex jaħtar lill-persuna/i bis-setgħa dovuta li tiffirma/jiffirmaw f’isem l-Unjoni.

               2017/0180 (NLE)

               Proposta għal

               DEĊIŻJONI TAL-KUNSILL

               dwar l-iffirmar tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tat-30 ta’ Novembru 2009, il-Kunsill ikkonkluda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir.  Il-Ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta’ Barbados meta jivvjaġġaw lejn it-territorju tal-Parti Kontraenti l-oħra “għal perjodu massimu ta’ tliet xhur matul perjodu ta’ sitt xhur”.

               (2)Ir-Regolament (UE) Nru 610/2013 tal-Parlament Ewropew u tal-Kunsill
                  17
                daħħal bidliet orizzontali fl-acquis tal-Unjoni dwar il-viża u l-fruntieri u ddefinixxa soġġorn qasir bħala massimu ta’ 90 jum fi kwalunkwe perjodu ta’ 180 jum.

               (3)Huwa neċessarju li dan il-Ftehim bejn l-Unjoni u Barbados dwar l-eżenzjoni mill-viża għal soġġorn qasir jinkorpora din id-definizzjoni l-ġdida sabiex jarmonizza bis-sħiħ ir-reġim ta’ soġġorn qasir tal-Unjoni.

               (4)Fid-9 ta' Ottubru 2014, il-Kunsill adotta Deċiżjoni li tawtorizza lill-Kummissjoni biex tiftaħ in-negozjati dwar Ftehim biex jiġi emendat il-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir (il-“Ftehim”).

               (5)In-negozjati ma' Barbados dwar il-Ftehim ġew iffinalizzat b’suċċess bl-inizjalar tagħhom, permezz ta’ Skambju ta’ Ittri, fit-8 ta’ Frar 2017 min-Negozjaturi Ewlenin tal-Unjoni u ta’ Barbados.

               (6)Il-Ftehim għandu jiġi ffirmat u d-dikjarazzjonijiet mehmuża mal-Ftehim għandhom jiġu approvati f'isem l-Unjoni.

               (7)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, f’konformità mad-Deċiżjoni tal-Kunsill 2000/365/KE
                  18
               . Għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (8)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tiħux sehem, f’konformità mad-Deċiżjoni tal-Kunsill 2002/192/KE
                  19
               . Għaldaqstant l-Irlanda mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               L-iffirmar, f'isem l-Unjoni tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir (il-”Ftehim”) huwa b’dan awtorizzat, suġġett għall-konklużjoni tal-Ftehim.

               It-test tal-Ftehim huwa mehmuż ma' din id-Deċiżjoni.

               Artikolu 2

               Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.

               Artikolu 3

               Il-President tal-Kunsill huwa b'dan awtorizzat li jinnomina l-persuna jew persuni bis-setgħa li jiffirmaw il-Ftehim f'isem l-Unjoni.

               Artikolu 4

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 182, 29.06.2013, p. 1.

                     (2)
                  ĠU L 239, 22.09.2000, p. 19.

                     (3)
                  ĠU L 105, 13.4.2006, p. 1.

                     (4)
                  ĠU L 243, 15.9.2009, p.1.

                     (5)
                  ĠU L 081, 21.3.2001, p.1.

                     (6)
                  ĠU L 169, 30.6.2009, p. 3.

                     (7)
                  ĠU L 169, 30.6.2009, p. 24.

                     (8)
                  ĠU L 169, 30.6.2009, p. 10.

                     (9)
                  L-UE kkonkludiet żewġ ftehimiet mal-Brażil. Wieħed għal detenturi ta' passaporti ordinarji (ĠU L 255, 21.9.2012, p. 4) u wieħed separat għal detenturi ta' passaporti diplomatiċi, passaporti ta' servizz u passaporti uffiċjali (ĠU L 66, 12.3.2011, p. 2).

                     (10)
                  ĠU L 169, 30.6.2009, p. 17.

                     (11)
                  ĠU L 169, 30.6.2009, p. 38.

                     (12)
                  ĠU L 169, 30.6.2009, p. 31.

                     (13)
                  Ara “Għan” u “Tul tas-soġġorn” fil-ftehimiet.

                     (14)
                  COM(2014)468 final.

                     (15)
                  Deċiżjoni tal-Kunsill li tawtorizza lill-Kummissjoni biex tiftaħ negozjati għall-emenda tal-ftehimiet dwar l-eżenzjoni mill-viża għal soġġorn qasir, konklużi bejn l-Unjoni Ewropea/il-Komunità Ewropea u Antigua u Barbuda, il-Commonwealth tal-Bahamas, Barbados, ir-Repubblika Federattiva tal-Brażil, ir-Repubblika tal-Mauritius, il-Federazzjoni ta’ Saint Kitts u Nevis u r-Repubblika tas-Seychelles, adottat mill-Kunsill fid-09.10.2014.

                     (16)
                  COM (2016)194 final.

                     (17)
                  Ir-Regolament (UE) Nru 610/2013 tal-Parlament Ewropew u tal-Kunsill tas-26 ta' Ġunju 2013 li jemenda r-Regolament (KE) Nru 562/2006 tal-Parlament Ewropew u tal-Kunsill li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal- fruntiera (Kodiċi tal-Fruntieri ta' Schengen), il-Konvenzjoni li timplimenta l-Ftehim ta' Schengen, ir-Regolamenti tal-Kunsill (KE) Nru 1683/95 u Nru 539/2001, u r-Regolamenti (KE) Nru 767/2008 u Nru 810/2009 tal-Parlament Ewropew u tal-Kunsill, ĠU L 182, 29.06.2013, p. 1.

                     (18)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

                     (19)
                  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).

    ---documentbreak---

               IL-KUMMISSJONI EWROPEA
            Brussell, 27.7.2017
            COM(2017) 403 final
            ANNESSI
            tal-
            Proposta għal Deċiżjoni tal-Kunsill
            dwar l-iffirmar tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               ANNESSI

               tal-

               Proposta għal Deċiżjoni tal-Kunsill

               dwar l-iffirmar tal-Ftehim bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u Barbados li jemenda l-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir

               L-UNJONI EWROPEA,

               min-naħa l-waħda, u

               BARBADOS,

               min-naħa l-oħra,

               minn hawn 'il quddiem flimkien imsejħin il-“Partijiet Kontraenti”,

               WARA LI KKUNSIDRAW il-Ftehim bejn il-Komunità Ewropea u Barbados dwar l-eżenzjoni mill-viża għal soġġorn qasir (minn hawn ’il quddiem imsejjaħ “il-Ftehim”) li daħal fis-seħħ fl-1 ta’ Marzu 2010,

               FILWAQT LI JAFFERMAW l-importanza tal-iffaċilitar ta’ kuntatti bejn il-persuni,

               FILWAQT LI JIEĦDU NOTA li l-Ftehim jaħdem għas-sodisfazzjon taċ-ċittadini tal-Partijiet Kontraenti,

               FILWAQT LI JQISU li d-definizzjoni ta’ soġġorn qasir fornuta mill-Ftehim (tliet xhur tul perjodu ta’ sitt xhur mid-data tal-ewwel dħul) mhix preċiża biżżejjed u b’mod partikolari, il-kunċett ta’ “id-data tal-ewwel dħul” jista’ jagħti lok għal inċertezzi u mistoqsijiet,

               FILWAQT LI JITQIES li r-Regolament (UE) Nru 610/2013 tas-26 ta’ Ġunju 2013 introduċa bidliet orizzontali fl-acquistal-UE dwar il-viża “interna” u l-fruntieri u ddefinixxa soġġorn qasir bħala “90 jum fi kwalunkwe perjodu ta’ 180 jum”,

               FILWAQT LI TITQIES li s-Sistema ta’ Dħul/Ħruġ li għandha tiġi stabbilita mill-Unjoni Ewropea tirrikjedi l-użu ta’ definizzjoni uniformi u ċara ta’ soġġorn qasir li hija applikabbli għaċ-ċittadini kollha tal-pajjiżi terzi,

               FILWAQT LI JIXTIEQU jiżguraw il-fluss bla xkiel ta’ vjaġġaturi fil-punti ta' qsim tal-fruntiera tal-Partijiet Kontraenti,

               FILWAQT LI JAFFERMAW li l-Ftehim ikopri liċ-ċittadini tal-Istati Membri kollha tal-Unjoni Ewropea, bl-eċċezzjoni tar-Renju Unit u l-Irlanda,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, annessi mat-Trattat tal-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,

               FTIEHMU KIF ĠEJ:

               Artikolu 1

               Il-Ftehim għandu jiġi emendat f’konformità skont id-dispożizzjonijiet ta’ dan l-Artikolu:

               (1)Fit-titolu u fl-Artikli 3(5), 6(1) u 8(7), il-kelma “Komunità” se tiġi sostituta bil-kelma “Unjoni”.

               (2)Fl-Artikolu 1, il-kliem "tliet xhur matul perjodu ta’ sitt xhur" huma sostitwiti bil-kliem "90 jum waqt kwalunkwe perjodu ta' 180 jum".

               (3)L-Artikolu 4(1) għandu jinbidel b'dan li ġej:

               “Iċ-ċittadini tal-Unjoni Ewropea jistgħu jibqgħu fit-territorju ta’ Barbados għal perjodu massimu ta’ 90 jum fi kwalunkwe perjodu ta’ 180 jum.”

               (4)L-Artikolu 4(2) għandu jinbidel b'dan li ġej:

               “Iċ-ċittadini ta’ Barbados jistgħu joqogħdu fit-territorju tal-Istati Membri li japplikaw bis-sħiħ l-acquis ta’ Schengen, għal perjodu massimu ta’ 90 jum fi kwalunkwe perjodu ta’ 180 jum. Dak il-perjodu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen fl-intier tiegħu.

               Iċ-ċittadini ta' Barbados jistgħu jibqgħu għal perijodu massimu ta' 90 jum fi kwalunkwe perijodu ta' 180 jum fit-territorju ta' kull Stat Membru li għadu ma japplikax l-acquis ta' Schengen fl-intier tiegħu, irrispettivament mill-perijodu tas-soġġorn kkalkulat għat-territorju tal-Istati Membri li japplikaw l-acquis ta' Schengen fl-intier tiegħu.”

               (5)Fl-Artikolu 4(3), il-kelmiet “tliet xhur” jinbidlu mill-kelmiet “90 jum” u l-kelma “Komunità” tinbidel mill-kelma “Unjoni”.

               (6)L-aħħar sentenza tal-Artikolu 8(4) tinbidel b’dan li ġej:

               "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni."

               Artikolu 2

               Dan il-Ftehim għandu jiġi rratifikat jew approvat mill-Partijiet Kontraenti skont il-proċeduri rispettivi tagħhom u jidħol fis-seħħ fl-ewwel jum tas-sitt xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

               Magħmul fi […]fil-[…] jum ta’ […] fis-sena elfejn u sbatax b'duplikat bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Svediż, b’kull test ikun ugwalment awtentiku.

               Għall-Unjoni Ewropea

               Għal Barbados

               DIKJARAZZJONI KONĠUNTA LI TIKKONĊERNA L-IŻLANDA, IN-NORVEĠJA, L-IŻVIZZERA U L-LIECHTENSTEIN

               Huwa mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u Barbados, min-naħa l-oħra, jimmodifikaw, mingħajr dewmien, il-ftehimiet bilaterali dwar l-eżenzjoni mill-viża għal soġġorn qasir f'konformità mat-termini ta' dan il-Ftehim.

               Dikjarazzjoni Konġunta dwar l-interpretazzjoni tad-90 jum fi kwalunkwe perjodu ta’ 180 jum

               Il-Partijiet Kontraenti jaqblu li l-perjodu massimu ta’ 90 jum fi kwalunkwe perjodu ta’ 180 jum kif ipprovdut mill-Artikolu 4 ta’ dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta’ żmien tagħhom ma jaqbiżx id-90 jum fi kwalunkwe perjodu ta’ 180 jum b’kollox.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi titqies b'lura kull ġurnata tas-soġġorn fl-aħħar perijodu ta' 180 jum, sabiex jiġi vverifikat jekk l-obbligu tad-90 jum fi kwalunkwe perjodu ta' 180 jum ikunx baqa' jiġi ssodisfat. Fost oħrajn, dan ifisser li assenza għal perjodu mhux interrott ta’ 90 jum tippermetti li jkun hemm soġġorn ġdid ta' mhux aktar minn 90 jum.

               ________


title: Proposta għal deċiżjoni tal-Kunsill li tawtorizza lir-Renju ta’ Spanja biex japplika miżura li tidderoga mill-Artikolu 11(A)(1) u l-Artikolu 28e tas-Sitt direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-fatturat

text:
Avviż Legali Importanti

|

52005PC0697

Proposta għal deċiżjoni tal-Kunsill li tawtorizza lir-Renju ta’ Spanja biex japplika miżura li tidderoga mill-Artikolu 11(A)(1) u l-Artikolu 28e tas-Sitt Direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-fatturat  /* KUMM/2005/0697 finali */

	[pic] | KUMMISSJONI TAL-KOMUNITAJIET EWROPEJ |Brussel 23.12.2005KUMM(2005) 697 finaliProposta għalDEĊIŻJONI TAL-KUNSILLli tawtorizza lir-Renju ta’ Spanja biex japplika miżura li tidderoga mill-Artikolu 11(A)(1) u l-Artikolu 28e tas-Sitt Direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-fatturat.(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |Ir-raġunijiet għall-proposta u l-għanijiet tagħha Skond l-Artikolu 27(1) tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-fatturat - Sistema komuni ta' taxxa fuq il-valur miżjud: bażi uniformi ta’ valutazzjoni, il-Kunsill, filwaqt li jopera unanimament fuq proposta mill-Kummissjoni, jista' jawtorizza kwalunkwe Stat Membru li japplika miżuri speċjali għal deroga minn dik id-Direttiva sabiex jissimplifika l-proċedura tal-ħlas ta' taxxa jew iwaqqaf milli jseħħu ċerti tipi ta' evażjoni jew evitar tat-taxxa. Permezz ta’ ittra rreġistrata mas-Segretarjat Ġenerali tal-Kummissjoni, ir-Renju ta’ Spanja talab awtorizzazzjoni biex jintroduċi miżuri li jidderogaw mill-Artikolu 11(A)(1) tad-Direttiva 77/388/KEE, u kkonferma sussegwentement lill-Kummissjoni li l-applikazzjoni kienet testendi wkoll għal talba għal deroga mill-Artikolu 28e ta’ l-istess Direttiva. B’konformità ma’ l-Artikolu 27(2) tad-Direttiva 77/388/KEE, il-Kummissjoni infurmat lill-Istati Membri l-oħra bit-talba mressqa minn Spanja fis-7 ta’ Ottubru 2005. Il-Kummissjoni nnotifikat lil Spanja fl-10 ta’ Ottubru 2005 li kienet irċeviet l-informazzjoni kollha li kkunsidrat meħtieġa biex tivvaluta t-talba. |Kuntest ġenerali L-Artikolu 11(A)(1) tad-Direttiva 77/388/KEE jistabbilixxi s-somma taxxabbli ta’ provvista ta’ prodotti jew servizzi ta’ “dak kollu li jikkostitwixxi l-ħlas li kien jew irid jinkiseb mill-fornitur mingħand-xerrej....”. Din id-dispożizzjoni hija normalment biżżejjed f’każijiet meta l-provvista tkun unikament tranżazzjoni kummerċjali u meta ma jkun hemm ebda rabta bejn il-fornitur u x-xerrej li tkun tista’ tolqot il-valur tal-provvista. Madankollu, fejn il-partijiet fit-tranżazzjoni jkunu konnessi, hemm x’juri li ammont anqas ta’ taxxa jispiċċa jkun dovut fuq xi fornimenti permezz tal-manipulazzjoni tal-valur tagħhom. Fejn min jirċievi ma jkollux id-dritt sħiħ għat-tnaqqis tat-taxxa, sottovalutazzjoni b’referenza għall-valur tas-suq normali tnaqqas li dan ikun espost għal taxxa mħallsa irrekuperabbli Sabiex jiġi evitat telf fil-ġbir tat-taxxa li jiġi minn dawn it-tip ta’ varjazzjonijiet fil-valur, Spanja talbet li jkollha l-abilità li temenda s-somma taxxabbli f’dawk il-każijiet deskritti fejn l-ammont taxxabbli jvarja sinifikattivament mill-valur tas-suq miftuħ u fejn il-provvista hija bejn persuni konnessi. Persuni konnessi għar-raġunijiet ta’ applikazzjoni tal-valutazzjoni mill-ġdid huma oġġettivament definiti u stipulati fil-liġi Spanjola. Il-proposta tippermetti l-awtoritajiet tat-taxxa fi Spanja japplikaw il-valur tas-suq miftuħ (kif definit fl-Artikolu 11(A)(1)) għall-provvista għall-iskopijiet ta’ kalkolazzjoni tal-VAT, aktar mill-ħlas li kien fil-fatt imħallas. Ir-regoli għall-valutazzjoni ta’ akkwisti intra-Komunitarji jinsabu fl-Artikolu 28e tad-Direttiva 77/388/KEE li testendi r-regoli ta’ l-Artikolu 11 (A) għall-akkwisti intra-Komunitarji. Sabiex jiġi żgurat li kemm il-provvisti domestiċi kif ukoll l-akkwisti intra-Komunitarji jiġu ttrattati bl-istess mod u li l-kontro-miżura ma tkunx tista' tiġi evitata malajr permezz ta' l-esplojtazzjoni ta' persuni konnessi fi Stati Membri oħra, Spanja tixtieq tinkludi l-akkwisti intra-Komunitarji fl-ambitu tal-miżura speċjali. Il-proposta tippermetti l-awtorizzazzjoni tal-miżura speċjali sal-31 ta’ Diċembru 2009. Hija illimitata fiż-żmien biex tippermetti li ssir reviżjoni tal-miżura fid-dawl ta’ l-esperjenza u ta' valutazzjoni ta' kwalunkwe ħtieġa rikorrenti. Madankollu, fis-16 ta’ Marzu 2005 il-Kummissjoni ressqet id-dokument COM(2005)89 lill-Kunsill. Din hija proposta għal Direttiva li tbiddel id-Direttiva 77/388/KKE rigward ċerti miżuri biex tiġi ssimplifikata l-proċedura għall-ħlas tal-VAT u biex tgħin fl-azzjoni kontra l-evitar tat-taxxa u l-evażjoni tat-taxxa, u tirrevoka ċerti Deċiżjonijiet li joffru derogi. L-hekk imsejħa "proposta ta’ razzjonalizzazzjoni ta’ l-Artikolu 27” tikludi, fost affarijiet oħra, leġiżlazzjoni li tkopri l-istess qasam bħall-miżura mitluba. Id-deroga proposta għalhekk ma jibqax ikollha effett minn x’ħin jidħlu fis-seħħ il-miżuri f’dan il-qasam li jinsabu fid-Direttiva li tirriżulta mill-proposta ta’ razzjonalizzazzjoni. |Dispożizzjonijiet eżistenti fil-qasam tal-proposta Derogi simili li għandhom x’jaqsmu ma’ l-Artikolu 11(A)(1) u l-Artikolu 28e tad-Direttiva 77/388/KEE ngħataw lil Stati Membri oħra. |Konsistenza ma’ politika u għanijiet oħra ta’ l-Unjoni Mhux applikabbli. |KONSULTAZZJONI MAL-PARTIJIET INTERESSATI U EVALWAZZJONI TA’ L-IMPATT |Konsultazzjoni mal-partijiet interessati |Mhux rilevanti |Ġbir u użu ta’ għarfien espert |Ma kienx hemm ħtieġa ta’ għarfien espert estern. |Evalwazzjoni ta’ l-impatt Il-proposta hija mfassla biex tilqa' kontra l-evitar u l-evażjoni tal-VAT u għandha, għalhekk, impatt potenzjalment pożittiv, mhux l-anqas fosthom mill-effett ta’ osservanza li ġġib magħha. Id-direzzjoni li ttieħdet hija waħda li ħadu l-Istati Membri l-oħra u li kienet identifikata minn Spanja bħala miżura adatta biex tilqa’ kontra t-telf fil-ġbir tat-taxxa. Il-miżura mitluba hija wkoll konformi mal-proposta tal-Kummissjoni li tinsab f’COM(2005) 89 biex tirrazzjonalizza n-numru ta’ derogi ta’ l-Artikolu 27. |ELEMENTI LEGALI TAL-PROPOSTA |Sommarju ta’ l-azzjoni proposta Awtorizzazzjoni għall-Spanja biex tapplika miżura li tidderoga mill-Artikoli 11(A)(1) u 28e tas-Sitt Direttiva tal-Kunsill 77/388/KEE biex tippermetti r-rikalkolu tal-valur taxxabbli ta’ provvisti ta’ prodotti u servizzi kif ukoll ta’ akkwisti intra-Komunitarji f'ċerti każijiet fejn il-valur huwa sinifikattivament ’l isfel mill-valur tas-suq miftuħ; il-partijiet huma konnessi u fejn ir-riċevitur għandu dritt ristrett. Il-valur jista’ jittieħed li huwa l-valur tas-suq miftuħ tal-provvista kif definit fl-Artikolu 11(A)(1)(d) tas-Sitt Direttiva. |Bażi legali L-Artikolu 27(1) tas-Sitt Direttiva tal-Kunsill 77/388/KEE tas-17 ta’ Mejju 1977 (kif emendat) dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-taxxi fuq il-fatturat – Sistema komuni ta’ taxxa fuq il-valur miżjud: bażi uniformi ta’ evalwazzjoni. |Prinċipju ta’ sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju ta' sussidjarjetà għalhekk ma japplikax. |Prinċipju ta’ proporzjonalità Il-proposta tikkonforma mal-prinċipju ta’ proporzjonalità għar-raġuni(jiet) li ġejja/in: |Din id-Deċiżjoni tikkonċerna awtorizzazzjoni mogħtija lil Stat Membru fuq it-talba tiegħu stess u ma timplika l-ebda obbligu. |Minħabba fl-ambitu limitat tad-deroga, il-miżura speċjali hija proporzjonata ma’ l-għan li għandu jinkiseb. |Għażla ta’ strumenti |Strumenti proposti: oħrajn. |Mezzi oħrajn ma jkunux adattati għar-raġuni(jiet) li ġejja/in: Taħt l-Artikolu 27 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri fir-rigward ta' taxxi fuq il-fatturat, deroga mir-regoli komuni tal-VAT hija biss possibbli fuq l-awtorità tal-Kunsill filwaqt li jopera unanimament fuq proposta mill-Kummissjoni. Deċiżjoni tal-Kunsill hija l-uniku strument adattat billi tista’ tiġi indirizzata lil stat membru individwali. |IMPLIKAZZJONI BAġITARJA |Il-proposta m’għandiex implikazzjoni għall-baġit Komunitarju. |TAGħRIF ADDIZZJONALI |Klawsola ta’ evalwazzjoni/reviżjoni/estinzjoni |Il-proposta tinkludi klawsola ta' estinzjoni. |1.  Proposta għalDEĊIŻJONI TAL-KUNSILLli tawtorizza lir-Renju ta’ Spanja biex japplika miżura li tidderoga mill-Artikolu 11(A)(1) u l-Artikolu 28e tas-Sitt Direttiva tal-Kunsill (77/388/KEE) dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-fatturat.(Il-verżjoni Spanjola biss hija awtentika)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra s-Sitt Direttiva tal-Kunsill (77/388/KEE) tas-17 ta’ Mejju 1977 dwar l-armonizzazzjoni tal-liġijiet ta’ l-Istati Membri fir-rigward ta’ taxxi fuq il-fatturat – Sistema Komuni ta’ Taxxa fuq il-Valur Miżjud; bażi uniformi ta’ stima[1], u b’mod partikolari l-Artikolu 27 tagħha,Wara li kkunsidra l-proposta mill-Kummissjoni[2],Billi:(1) Taħt l-Artikolu 27(1) tad-Direttiva 77/388/KEE, il-Kunsill, filwaqt li jopera unanimament fuq proposta mill-Kummissjoni, jista’ jawtorizza lil kwalunkwe Stat Membru li japplika miżuri speċjali għal deroga minn dik id-Direttiva biex jissimplifika l-proċedura ta’ ħlas ta’ taxxa jew iwaqqaf milli jseħħu ċerti tipi ta’ evażjoni jew evitar tat-taxxa.(2) F’ittra ddatata l-21 ta’ Ġunju 2005 u li waslet għand is-Segretarjat Ġenerali tal-Kummissjoni fit-22 ta’ Lulju 2005, ir-Renju ta’ Spanja talab l-awtorizzazzjoni biex jintroduċi miżura li tidderoga mid-dispożizzjonijiet tad-Direttiva 77/388/KEE li jirregolaw is-somma taxxabbli għal raġunijiet ta’ VAT.(3) Skond l-Artikolu 27(2) tad-Direttiva 77/388/KEE, il-Kummissjoni għarrfet lill-Istati Membri l-oħra bit-talba magħmula mir-Renju ta’ Spanja b’ittra ddatata s-7 ta’ Ottubru 2005. F’ittra ddatata l-10 ta’ Ottubru 2005, il-Kummissjoni avżat lir-Renju ta’ Spanja li hi kellha t-tagħrif kollu li tqis meħtieġ biex tivvaluta t-talba.(4) L-Artikolu 11(A)(1)(a) tad-Direttiva 77/388/KEE jistabbilixxi l-ammont taxxabbli ta’ provvista għall-għanijiet ta’ taxxa fuq il-valur miżjud (VAT) li hu dak kollu li jikkostitwixxi l-ħlas magħmul għall-provvista. L-Artikolu 28e(1) ta’ l-istess Direttiva jirregola s-somma taxxabbli ta’ l-akkwiżizzjonijiet intra-Komunitarji, b’riferenza għall-Artikolu 11(A).(5) Il-miżura li teħtieġ deroga hija maħsuba biex tilqa’ kontra t-telf tat-taxxa li jirriżulta mill-manipolazzjoni tas-somma taxxabbli ta’ provvisti ta' prodotti, servizzi, u akkwisti intra-Komunitarji soġġetti għall-VAT fejn bejjiegħ iżomm prezz imnaqqas lil xerrej konness li ma jkollux id-dritt sħiħ tat-tnaqqis.(6) Il-miżura għandha tkun immirata li tapplika biss fil-każijiet ta’ evitar u evażjoni ta’ VAT u biss meta għadd ta’ kundizzjonijiet ikunu ntlaħqu. Il-miżura hija għalhekk proporzjonata ma’ l-għan propost.(7) Derogi simili ngħataw lill-Stati Membri oħra biex jilqgħu kontra l-evitar jew l-evażjoni tat-taxxa u nstab li kienu effettivi.(8) Derogi taħt l-Artikolu 27 tad-Direttiva 77/388/KEE li jilqgħu kontra l-evitar tal-VAT marbutin ma’ l-ammont taxxabbli ta’ provvisti bejn il-partijiet relatati huma inklużi fil-proposta tal-Kummissjoni tas-16 ta’ Marzu 2005 għal Direttiva li tirrazzjonalizza wħud mid-derogi skond dak l-Artikolu[3]. Huwa għalhekk meħtieġ li l-perjodu ta’ applikazzjoni ta’ din id-deroga jiġi limitat sakemm din id-Direttiva tidħol fis-seħħ.(9) Din id-deroga għandha tissalvagwardja l-ammont ta’ VAT dovut fil-fażi finali ta’ konsum u ma għandha l-ebda impatt negattiv fuq ir-riżorsi proprji tal-Komunitajiet Ewropej mill-VAT,ADOTTA DIN ID-DEĊIŻJONI:Artikolu 1Permezz tad-deroga mill-Artikolu 11(A)(1)(a) u l-Artikolu 28e tad-Direttiva 77/388/KEE, ir-Renju ta’ Spanja huwa b’dan awtorizzat biex jipprovdi li l-ammont taxxabbli ta’ provvista ta’ prodotti jew ta’ servizzi jew ta’ akkwist intra-Komunitarju ta’ prodotti għandu jkun l-istess bħall-valur tas-suq miftuħ, kif definit fl-Artikolu 11(A)(1)(d) tad-Direttiva msemmija fejn il-konsiderazzjoni hija ferm anqas mill-valur tas-suq miftuħ u r-riċevitur tal-provvista, jew fil-każ ta’ akkwist intra-Komunitarju, min jakkwista, ma għandux dritt sħiħ għal tnaqqis taħt l-Artikolu 17 tad-Direttiva 77/388/KEE.Din il-miżura tista’ tintuża biss biex tilqa’ kontra l-evitar jew l-evażjoni tat-taxxa u meta l-ħlas li fuqu s-somma taxxabbli tkun altrimenti bbażata tkun ġiet influwenzata minn rabtiet familjari, ta’ tmexxija, ta’ pussess, finanzjarji jew legali kif definiti fil-leġiżlazzjoni nazzjonali. Għal dawn l-għanijiet, ir-rabtiet legali għandhom jinkludu r-relazzjoni formali bejn min iħaddem u min hu impjegat.Artikolu 2L-awtorizzazzjoni mogħtija taħt l-Artiklu 1 tagħlaq fid-data tad-dħul fis-seħħ ta' Direttiva li tirrazzjonalizza d-derogi skond l-Artikolu 27 tad-Direttiva 77/388/KEE li jilqgħu mill-evitar jew l-evażjoni tat-taxxa fuq il-valur miżjud permezz tal-valutazzjoni tal-provvisti bejn persuni konnessi, jew fil-31 ta’ Diċembru 2009 liema minnhom tiġi l-ewwel.Artikolu 3Din id-Deċiżjoni hija indirizzata lir-Renju ta’ Spanja.Magħmula fi Brussell,Għall-KunsillIl-President [1] ĠU L 145, tat-13.6.1977, pl kif l-aħħar emendata bid-Direttiva 2004/66/KE(ĠU L 168, 1.5.2004, p. 35).[2] ĠU L […], […], p. […].[3] ĠU C 125, ta’ l-24.5.2005, p12. COM(2005) 89.


Avviż Legali Importanti

|

52004PC0856

Proposta għal deċiżjoni tal-Kunsill li tawtorizza lid-Danimarka biex tapplika miżura li tidderoga mill-Artikolu 14 (1) (d) tas-Sitt Direttiva 77/388/KEE dwar l-armonizzazzjoni tal-liġijiet ta’ l-Istati Membri li jirrelataw mat-taxxi tad-dħul  /* KUMM/2004/0856 finali */

	Brussel 06.01.2005KUMM(2004) 856 finaliProposta għalDEĊIŻJONI TAL-KUNSILLli tawtorizza lid-Danimarka biex tapplika miżura li tidderoga mill-Artikolu 14 (1) (d) tas-Sitt Direttiva 77/388/KEE dwar l-armonizzazzjoni tal-liġijiet ta’ l-Istati Membri li jirrelataw mat-taxxi tad-dħul(preżentata mill-Kummissjoni)MEMORANDUM TA’ SPJEGAZZJONIB’ittra rreġistrata fis-Segretarjat Ġenerali tal-Kummissjoni fis-17 ta’ Mejju 2004, l-awtoritajiet Daniżi talbu l-awtorizzazzjoni, taħt l-Artikolu 27 tad-Direttiva tal-Kunsill 77/388/KEE tas-17 ta’ Mejju 1977 dwar l-armonizzazzjoni tal-liġijiet ta’ l-Istati Membri li jirrelataw mat-taxxi tad-dħul – Sistema komuni ta’ taxxa fuq il-valur miżjud: bażi uniformi ta’ assessjar[1](minn issa ‘l quddiem is-Sitt Direttiva), biex jintroduċu miżuri speċjali għad-deroga mill-Artikolu 14(1) (d) tad-Direttiva, sabiex jiġi evitat ċertu tip ta’ evażjoni jew skartar tat-taxxa.F’konformità ma' l-Artikolu 27(2) tas-Sitt Direttiva, il-Kummissjoni informat lill-Istati Membri l-oħra b’ittra ta’ 15.10.2004 bit-talba magħmula mill-Gvern Daniż u b’ittra ta’ 19.10.2004 il-Kummissjoni nnotifikat lid-Danimarka li kellha l-informazzjoni kollha li tikkonsidra neċessarja għall-ivvalutar tat-talba.L-Artikolu 14 (1) (d) tad-Direttiva 77/388/KEE tad-Direttiva msemmija jistipula li l-Istati Membri għandhom jeżentaw l-importazzjoni finali ta’ l-oġġetti li jikkwalifikaw għall-eżenzjoni mit-taxxi tad-dwana ħlief kif hu pprovdut għalihom taħt it-Tariffa Komuni tad-Dwana. L-Artikolu 14 (1) (d) ġie implimentat bid-Direttiva 83/181/KEE[2]u b’mod partikolari bl-Artikolu 22 tagħha li jistipula li oġġetti b’valur totali li ma jaqbiżx l-10 Euros għandhom ikunu eżentati meta jidħlu. L-Istati Membri jistgħu jagħtu l-eżenzjoni għal oġġetti importati ta’ valur totali ta’ aktar minn 10 Euros imma li ma jaqbżux it-22 Euro. Madanakollu, l-Istati Membri jistgħu wkoll jeskludu minn din l-eżenzjoni oġġetti li ġew importati b’ordni postali.Id-Danimarka bħalissa teżenta mill-VAT importazzjonijiet ta’ konsenji żgħar ta’ natura kummerċjali minn barra l-UE. Il-limitu Daniż għall-eżenzjoni tal-VAT hu ta’ DKK 80 (10 EUR). Madanakollu, l-awtoritajiet Daniżi skoprew li kumpaniji ta’ pubblikazzjoni jibdlu r-rotta ta’ distribuzzjoni ta’ ċertu magazins u perjodiċi minn territorji li m’humiex koperti bis-Sitt Direttiva tal-VAT. Skond l-investigazzjoni, l-awtoritajiet Daniżi fl-ewwel disa’ xhur ta’ l-2003 madwar 3.5 miljuni ta’ magazins u pubblikazzjonijiet ta’ kull ġimgħa kienu importati mill-Gżejjer Åland biss, li fisser telf ta’ dħul għall-Istat stmat għal madwar xi DKK 47 miljun (madwar 6.2 miljun Euro). Hemm riskju li dan it-telf jiżdied sakemm ir-regoli tal-VAT ma jiġux emendati biex jiġi evitat dan l-iskartar tat-taxxa. It-telf fuq id-dħul mill-VAT fid-Danimarka għandu wkoll impatt negattiv fuq ir-riżorsi tal-Komunità nnifisha.Minn mindu ġiet introdotta d-Direttiva 83/181/KEE, l-Istati Membri m’għadx għandhom l-għażla li ma jagħtux l-eżenzjoni għal dawn l-importazzjonijiet fuq il-bażi ta’ l-Ewwel Sub-Paragrafu ta’ l-Artikolu 14 (1) (d) tas-Sitt Direttiva u f’kwalunkwe każ il-gvern Daniż ma jistax jistabbilixxi jekk dawn l-importazzjonijiet għandhomx effett serju fuq il-kondizzjonijiet tal-kompetizzjoni. It-talba għad-deroga tolqot biss lill-konsenji u x-xenarji suġġetti għall-iskema ta’ skartar u m’hijiex intenzjonata li teskludi l-ordnijiet postali kollha għall-konsenji fuq il-bażi ta’ l-Artikolu 22 tad-Direttiva 83/181/KEE.Jidher għalhekk li d-deroga ppjanata mill-Artikolu 14 (1) (d) hi fil-fatt l-aktar soluzzjoni adatta fiċ-ċirkostanzi speċifiċi u għax-xenarju partikolari ta’ skartar tat-taxxa li jrid jiġi indirizzat. Id-deroga tevita t-telf tal-VAT.Proposta għalDEĊIŻJONI TAL-KUNSILLli tawtorizza lid-Danimarka biex tapplika miżura li tidderoga mill-Artikolu 14 (1) (d) tas-Sitt Direttiva 77/388/KEE dwar l-armonizzazzjoni tal-liġijiet ta’ l-Istati Membri li jirrelataw mat-taxxi tad-dħulIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkonsidra s-Sitt Direttiva tal-Kunsill 77/388/KEE tas-17 ta’ Mejju 1977 dwar l-armonizzazzjoni tal-liġijiet ta’ l-Istati Membri li jirrelataw mat-taxxi tad-dħul – Sistema komuni ta’ taxxa fuq il-valur miżjud: bażi uniformi ta’ assessjar(1), u b’mod partikolari l-Artikolu 27(1) tiegħu,Wara li kkunsidra l-proposta mill-Kummissjoni[3]Billi:(1) F’ittra rreġistrata mis-Segretarjat Ġenerali tal-Kummissjoni fis-17 ta’ Mejju 2004 l-awtoritajiet Daniżi talbu awtorizzazzjoni biex jintroduċu miżuri speċjali għal deroga mill-Artikolu 14 (1) (d) tad-Direttiva, sabiex jevitaw ċertu tipi ta’ evitar u skartar tat-taxxa. L-Istati Membri l-oħra kienu infurmati b’din it-talba fil- 15.10.2004,(2) Il-miżura derogatorja hija intenzjonata biex teskludi ċertu magazins u perjodiċi importati fid-Danimarka milli jibbenefikaw mill-eżenjoni taħt l-Artikolu 14 (1) (d) tad-Direttiva u japplikaw il-VAT fuqhom. L-Artikolu 14 (1) (d) ġie implimentat bid-Direttiva 83/181/KEE[4]u b’mod partikolari bl-Artikolu 22 tagħha li jistipula li oġġetti b’valur totali li ma jaqbiżx l-10 Euros għandhom ikunu eżentati fid-dħul. L-Istati Membri jistgħu jagħtu eżenzjoni għal oġġetti importati b’valur totali ta’ aktar minn 10 Euros imma li ma jaqbżux it-22 Euro. Id-Danimarka bħalissa teżenta mill-VAT importazzjonijiet ta’ konsenji żgħar ta’ natura kummerċjali minn barra l-UE. Il-limitu Daniż għall-eżenzjoni tal-VAT hu ta’ DKK 80 (10 EUR).(3) L-awtoritajiet Daniżi skoprew li xi kumpaniji ta’ pubblikazzjoni jibdlu r-rotta tad-distribuzzjonijiet tal-pubblikazzjonijiet tagħhom lill-abbonati tagħhom fid-Danimarka minn territorji li m’humiex koperti bis-Sitt Direttiva tal-VAT, b’telf ta’ dħul għad-Danimarka u konsegwentament b’impatt negattiv fuq ir-riżorsi tal-Komunità stess.(4) Hemm riskju li t-telf fid-dħul jiżdied sakemm id-Danimarka ma tiġix awtorizzata biex tevita din it-tip ta' evażjoni tat-taxxa. Minn mindu ġiet introdotta d-Direttiva 83/181/KEE, l-Istati Membri m’għadx għandhom l-għażla li ma jagħtux l-eżenzjoni għal dawn l-importazzjonijiet fuq il-bażi ta’ l-Ewwel Subparagrafu ta’ l-Artikolu 14 (1) (d) tas-Sitt Direttiva. F’kull każ, il-gvern Daniż ma jistax jistabbilixxi jekk l-importazzjonijiet in kwestjoni humiex qed jaffettwaw serjament il-kundizzjonijiet tal-kompetizzjoni. Aktar minn hekk, it-talba għad-deroga tolqot biss lill-konsenji u x-xenarji suġġetti għall-iskema ta’ skartar u m’hijiex intenzjonata li teskludi mill-eżenzjoni l-ordnijiet postali kollha għall-konsenji fuq il-bażi ta’ l-Artikolu 22 tad-Direttiva 83/181/KEE. Jidher għalhekk li d-deroga ppjanata mill-Artikolu 14 (1) (d) hi fil-fatt l-aktar soluzzjoni adatta fiċ-ċirkostanzi speċifiċi.(5) Id-deroga tevita telf tal-VAT u għalhekk ma taffettwax b’mod negattiv ir-riżorsi tal-Komunitajiet stess mill-VAT.ADOTTA DIN ID-DEĊIŻJONI:Artikolu 1Permezz ta’ deroga mill-Artikolu 14(1) (d) tad-Direttiva 77/388/KE id-Danimarka hi awtorizzata biex tapplika l-VAT fuq l-importazzjoni fid-Danimarka ta’ magazins, perjodiċi jew pubblikazzjonijiet oħra simili stampati fl-UE u mibgħuta lil individwi privati fid-Danimarka.Artikolu 2Din id-Deċiżjoni għandha tapplika sal-31 ta’ Diċembru 2010.Artikolu 3Din id-Deċiżjoni hi indirizzata lid-Danimarka.Magħmula fi Brussel, [...]Għall-KunsillIl-President [1] ĠU L 145, 13.6.1977, p.1. Direttiva kif l-aħħar emendata bid-Direttiva 2004/7/KE (ĠU L 27, 30.1.2004, p.44).[2] ĠU C […], […], p. […].[3] ĠU C […], […], p. […].[4] ĠU C […], […], p. […].


               IL-KUMMISSJONI EWROPEA
            Brussell, 26.1.2017
            COM(2017) 45 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond ta’ Solidarjetà tal-Unjoni Ewropea biex jipprovdi assistenza lir-Renju Unit, lil Ċipru u lill-Portugal

               MEMORANDUM TA’ SPJEGAZZJONI

               Ir-Regolament tal-Kunsill (UE, EURATOM) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  1
               , u b’mod partikolari l-Artikolu 10 tiegħu jippermetti l-mobilizzazzjoni tal-Fond ta’ Solidarjetà tal-Unjoni Ewropea, fil-limitu massimu annwali ta’ EUR 500 000 000 (prezzijiet tal-2011), lil hinn mill-intestaturi rilevanti tal-qafas finanzjarju.

               Il-kundizzjonijiet tal-eliġibilità għall-Fond huma ddettaljati fir-Regolament tal-Kunsill (KE) Nru 2012/2002 kif emendat bir-Regolament (UE) Nru 661/2014 tal-Parlament Ewropew u tal-Kunsill tal-15 ta' Mejju 2014 li jistabbilixxi l-Fond ta' Solidarjetà tal-Unjoni Ewropea.

               Abbażi tal-applikazzjonijiet mir-Renju Unit, Ċipru u l-Portugall, il-kalkolu tal-għajnuna mill-Fond, ibbażat fuq l-istima tal-ħsara diretta totali kkawżata, huwa kif ġej:

                        Diżastru

                        Ħsara diretta totali

                        (f’miljuni ta’ EUR)

                        Il-livell limitu applikat għal diżastru reġjonali

                        (f’miljuni ta’ EUR)

                        Il-livell limitu applikat għal diżastru maġġuri

                        (f’miljuni ta’ EUR)

                        2,5 % tal-ħsara diretta totali sal-livell limitu maġġuri

                        (EUR)

                        6 % tal-ħsara diretta totali ’il fuq mill-livell llimitu maġġuri

                        (EUR)

                        Ammont totali tal-għajnuna proposta

                        (EUR)

                        Ir-Renju Unit - Għargħar fl-2016 (diżastru reġjonali)

                        2 412,042

                        626,764

                        Mhux disponibbli

                        60 301 050

                        -

                        60 301 050

                        Ċipru - Perjodi ta’ Nixfa u nirien fl-2016 (diżastru maġġuri)

                        180,803

                        Mhux disponibbli

                        101,412

                        2 535 300

                        4 763 460

                        7 298 760

                        Il-Portugall - nirien fil-Madeira fl-2016 (diżastru reġjonali)

                        157,000

                        40,850

                        Mhux disponibbli

                        3 925 000

                        -

                        3 925 000

                        TOTAL

                        71 524 810

               Fid-dawl tal-eżami tal-applikazzjonijiet ta’ hawn fuq
                  2
               , u meta titqies il-kontribuzzjoni massima possibbli mill-Fond kif ukoll l-għan tar-riallokazzjoni ta’ approprjazzjonijiet, il-Kummissjoni tipproponi li timmobilizza l-Fond ta’ Solidarjetà tal-Unjoni Ewropea għal ammont totali ta’ EUR 71 524 810.

               Il-Kummissjoni se tressaq abbozz ta’ baġit emendatorju (ABE) sabiex fil-baġit tal-2017 jiddaħħlu l-approprjazzjonijiet speċifiċi ta' impenn u ta' pagament.

               Fil-każ ta' nuqqas ta' qbil, se tinbeda proċedura ta' trilogu skont il-Punt 11 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji baġitarji u dwar ġestjoni finanzjarja tajba
                  3
               .

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond ta’ Solidarjetà tal-Unjoni Ewropea biex jipprovdi assistenza lir-Renju Unit, lil Ċipru u lill-Portugal

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà tal-Unjoni Ewropea
                  4
               , u b'mod partikolari l-Artikolu 4(3) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji baġitarji u dwar ġestjoni finanzjarja tajba
                  5
               , u b'mod partikolari l-punt 11 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond ta' Solidarjetà tal-Unjoni Ewropea (“il-Fond”) għandu l-għan li jippermetti lill-Unjoni tirrispondi b'mod rapidu, effiċjenti u flessibbli għal sitwazzjonijiet ta' emerġenza sabiex tintwera solidarjetà mal-popolazzjonijiet ta' reġjuni milquta minn diżastri naturali.

               (2)Il-Fond ma għandux jaqbeż l-ammont annwali massimu ta’ EUR 500 000 000 (bil-prezzijiet tal-2011), kif stabbilit fl-Artikolu 10 tar-Regolament tal-Kunsill (UE, Euratom) Nru 1311/2013
                  6
               .

               (3)Fis-26 ta’ Frar 2016, ir-Renju Unit ressaq applikazzjoni għall-mobilizzazzjoni tal-Fond, wara l-għargħar li affettwaw 11-il reġjun
                  7
                matul il-perjodu ta’ Diċembru 2015 sa Jannar 2016. Fl-applikazzjoni tagħhom l-awtoritajiet tar-Renju Unit enfasizzaw li l-valutazzjoni tal-ħsara ma kinitx kompluta u li ċ-ċifri rilevanti kienu biss proviżorji. Il-fajl tal-applikazzjoni finali tlesta fit-22 ta’ Settembru 2016.

               (4)Fil-5 ta’ Settembru 2016, Ċipru ressaq applikazzjoni biex jiġi mmobilizzat il-Fond, wara l-konsegwenzi tan-nixfa gravi li akkumulat minn Ottubru 2015 u nirien fit-18 u d-19 ta’ Ġunju 2016.

               (5)Fil-21 ta’ Settembru 2016, il-Portugall ressaq applikazzjoni biex jiġi mmobilizzat il-Fond, wara n-nirien fil-gżira ta’ Madeira bejn t-8 u t-13 ta’ Awwissu 2016.

               (6)L-applikazzjonijiet mir-Renju Unit, minn Ċipru u mill-Portugal jissodisfaw il-kundizzjonjiet sabiex tingħata kontribuzzjoni finanzjarja mill-Fond, kif stabbilit fl-Artikolu 4 tar-Regolament (KE) Nru 2012/2002.

               (7)Il-Fond għandu għalhekk jiġi mobilizzat sabiex jipprovdi kontribuzzjoni finanzjarja lir-Renju Unit, lil Ċipru u lill-Portugal.

               (8)Sabiex jitnaqqas kemm jista' jkun il-ħin li jieħu l-Fond biex jiġi mobilizzat, din id-Deċiżjoni għandha tapplika mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2017, il-Fond ta’ Solidarjetà tal-Unjoni Ewropea għandu jkun mobilizzat kif ġej f’approprjazzjonijiet ta' impenn u ta' pagament:

               (a) l-ammont ta’ EUR 60 301 050 għandu jiġi pprovdut lir-Renju Unit;

               (b) l-ammont ta’ EUR 7 298 760 għandu jiġi pprovdut lil Ċipru;

               (c) l-ammont ta’ EUR 3 925 000 għandu jiġi pprovdut lill-Portigal;

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Hija għandha tapplika minn … [id-data tal-adozzjoni tagħha]**.

                  8Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 884.

                     (2)
                  Komunikazzjoni lill-Kummissjoni C(2017) 124 tat-13.01.2017 għar-Renju Unit u C(2017) 358 tal-24.01.2017 għal Ċipru u għall-Portugall.

                     (3)
                  ĠU C 373, 20.12.2013, p. 1.

                     (4)
                  ĠU L 311, 14.11.2002, p. 3.

                     (5)
                  ĠU C 373, 20.12.2013, p.1.

                     (6)
                  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (7)
                  UKC2-Northumberland, UKD1-Cumbria, UKD3-Great Manchester, UKD4-Lancashire, UKE2-North Yorkshire, UKE4-West Yorkshire, UKL1-West Wales and the Valleys, UKM2-Eastern Scotland,   UKM3-South Western Scotland, UKM5-North Eastern Scotland u UKN0-Northern Ireland.

                     (8)
                  Id-data għandha tiddaħħal mill-Parlament qabel il-pubblikazzjoni fil-ĠU.